Man op parool vas vir moord op pa van KZN | Maroela Media
Man op parool vas vir moord op pa van KZN
Jacques Oosthuizen en sy vrou Samantha. Foto: IOL
'n Man wat op parool vrygelaat is nadat hy aan gewapende roof skuldig bevind is, is in hegtenis geneem in verband met die moord op Jacques Oosthuizen.
Oosthuizen (35), 'n inwoner van Waterval in KwaZulu-Natal en 'n pa van twee dogters, is verlede maand deur twee mans in sy huis oorval, geskiet en met 'n mes gesteek. Hy het drie dae ná die aanval weens 'n hartaanval gesterf, berig die Daily News.
Oosthuizen se vrou, Samantha, en dogters, Claudia (15) en Storm (10), sukkel om sy dood te verwerk. Hulle het van die huis gevlug en woon tans by 'n familielid. Hulle wil nie na die huis toe terugkeer nie.
Beamptes van Durban se organiseerdemisdaad-eenheid het een van die verdagtes Maandag in Molweni in hegtenis geneem. Die verdagte, wat 11 jaar van sy 18 jaar vonnis uitgedien het, is in Maart op parool vrygelaat. Die polisie het beslag gelê op verskeie gesteelde selfone en simkaarte, juweliersware en elektroniese toestelle. 'n Toyota Yaris wat as gekaap aangemeld is, is glo ook in die verdagte se erf gevind.
Sy vermeende medepligtige is nog soek.
Bron: Daily News
Busstaking dalk binnekort verby
Transnet wil asbes naby De Aar stort
ToekomsVenster: Hanteer verkeerde keuses
Olifant spog nou met rare tweeling
Egpaar gee ossewa nuwe lewe
VRK-reeks: Sharks wen in die Leeukuil
Die Afrikaans vir "organised crime" is "GEorganiseerde misdaad" en nie "organiseerdemisdaad" nie. En let wel, twee woorde.